
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 171 

25Αυγούστου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

182. Προσαρμογή της Ελληνικής Νομοθεσίας προς τις 

διατάξεις της Οδηγίας του Ευρωπίκού Κοινοβουλί¬ 
ου και Συμβουλίου 94/47/ΕΚ της 26ης Οκτωβρίου 
1994 «Περί της Προστασίας των αγοραστών ως 
προς ορισμένες πλευρές των συμβάσεων που 
αφορούν την απόκτηση δικαιώματος χρήσης ακι¬ 
νήτων υπό καθεστώς χρονομεριστικής μίσθωσης» 
που δημοσιεύθηκε στην Επίσημη Εφημερίδα των 
Ευρωπαϊκών Κοινοτήτων Αριθμ. ί. 280 της 
29.10.1994. 1 

183. Μετονομασία Κοινοτικού Γυμναστηρίου Φιλοθέης 2 

184. Σύσταση τριών (3) θέσεων με σύμβαση εργασίας 

ιδιωτικού δικαίου στο γραφείο του Διευθύνοντος 
Συμβούλου της Οί.ΥΜΡΙΟ ΟΑΤΕΡΙΝΟ 5.Α.». 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 182 
Προσαρμογή της Ελληνικής Νομοθεσίας προς τις διατά¬ 
ξεις της Οδηγίας του Ευρωπίκού Κοινοβουλίου και 
Συμβουλίου 94/47/ΕΚτης 26ης Οκτωβρίου 1994 «Περί 
της Προστασίας των αγοραστών ως προς ορισμένες 
πλευρές των συμβάσεων που αφορούν την απόκτηση 
δικαιώματος χρήσης ακινήτων υπό καθεστώς χρονο- 
μεριστικής μίσθωσης» που δημοσιεύθηκε στην Επίση¬ 
μη Εφημερίδα των Ευρωπαϊκών Κοινοτήτων Αριθμ. Ι. 
280 της 29.10.1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου. 4 του Ν. 1338/8 «Εφαρμογή του Κοινοτι¬ 
κού Δικαίου» (Α' 34), όπως το άρθρο αυτό αντικαταστά- 
θηκε με την παράγραφο 4 του άρθρου 6 του Ν. 1440/1984 
«Συμμετοχή της Ελλάδας στο Κεφάλαιο, στα Αποθεματι- 
κά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητας Αν¬ 
θρακα και Χάλυβα και του οργανισμού ΕΥΡΑΤΟΜ (ΦΕΚ 
70/Α) καιτροποποιήθηκεμετοάρθρο 19του Ν. 2367/1995 


(Α/261) και τις διατάξεις του άρθρου 3 του Ν. 1338/1983 
όπως αντικαταστάθηκε με το άρθρο 65 του Ν. 1892/90 
«Για τον εκσυγχρονισμό και την ανάπτυξη και άλλες δια¬ 
τάξεις» (Α101). 

β) Του άρθρου δευτέρου παράγραφος 2 του Ν. 
2077/1992 «Κύρωση της Συνθήκης για την Ευρωπαϊκή 
Ένωση.» (Α 136). 

γ) Του άρθρου 29Ατου Ν.1558/85 (ΦΕΚ 137/Α) «Κυβέρ¬ 
νηση και Κυβερνητικά Όργανα», όπως αυτό προσετέθη 
με το άρθρο 27 του Ν.2081/92 (ΦΕΚ 154/Α) και αντικατα- 
στάθηκε με το άρθρο 1 παρ. 2ατου Ν.2469/97 (ΦΕΚ 38/Α). 

δ) Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

2. Την οδηγία 94/47/ΕΚ του Ευρωπαϊκού Κοινοβουλίου 
και του Συμβουλίου της 26ης Οκτωβρίου 1994 για την 
χρονομεριστική μίσοωση που δημοσιεύθηκε στην Επίση¬ 
μη Εφημερίδα των Ε.Κ. αριθμ. ί 280 της 29.10.94, προς 
εναρμόνιση με την οποία εκδίδεται το παρόν διάταγμα. 

3. Το γεγονός ότι δεν προκαλείται δαπάνη στον Κρατικό 
προϋπολογισμό. 

4. Τη γνωμοδότηση 219/1999 του ΣτΕ, ύστερα από πρό¬ 
ταση των υπουργών Εθνικής Οικονομίας, Ανάπτυξης, και 
Δικαιοσύνης, αποφασίζουμε: 

Άρθρο 1 
Σκοπός 

Σκοπός αυτού του Π.Δ. είναι η προσαρμογή της Ελληνι¬ 
κής Νομοθεσίας προς τις διατάξεις της Οδηγίας του Ευ¬ 
ρωπαϊκού Κοινοβουλίου και Συμβουλίου 94/47/ΕΚ της 
26ης Οκτωβρίου 1994 «Περί της Προστασίας των αγορα¬ 
στών ως προς ορισμένες πλευρές των συμβάσεων που 
αφορούν την απόκτηση δικαιώματος χρήσης ακινήτων 
υπό καθεστώς χρονομεριστικής μίσθωσης». 

Άρθρο 2 
Ορισμοί 

1. Για την εφαρμογή του παρόντος ισχύουν οι ακόλου¬ 
θοι ορισμοί: 

α.) «Σύμβαση» κάθε σύμβαση ή ομάδα συμβάσεων, που 
αφορά άμεσα ή έμμεσα την απόκτηση δικαιώματος χρή¬ 
σης ενός ή περισσοτέρων ακινήτων υπό καθεστώς χρο- 
νομεριστικής μίσθωσης, και συνάπτεται τουλάχιστον για 
τρία έτη, με την οποία έναντι συνολικού τιμήματος άμεσα 
ή έμμεσα γεννάται ή μεταβιβάζεται ή αναλαμβάνεται η 
υποχρέωση να μεταβιβαστεί δικαίωμα χρησιμοποίησης 
ενός ή περισσοτέρων ακινήτων, για καθορισμένη ή δυνά- 

μενη να καθοριστεί περίοδο του έτους, η οποία δεν μπο¬ 
ρεί να είναι μικρότερη από μία εβδομάδα. 

β) «Ακίνητο» κάθε ακίνητο που χαρακτηρίζεται ως του¬ 
ριστικό κατάλυμα, εφόσον πληροί του όρους και προϋπο¬ 
θέσεις της κείμενης νομοθεσίας, καθώς και κάθε προορι- 
ζόμενο για διαμονή κτίριο ή μέρος κτιρίου, στο οποίο αφο¬ 
ρά το δικαίωμα που αποτελ£ί αντικείμενο της σύμβασης, 
το οποίο μπορεί να υπαχθεί στην κατηγορία του «τουρι¬ 
στικού καταλύματος. 

γ) «Πωλητής» κάθε φυσικό ή νομικό πρόσωπο το οποίο 
κατά της συναλλαγές που καλύπτει το παρόν διάταγμα 
και στα πλαίσια της επαγγελματικής του δραστηριότητας 
συνιστά, μεταβιβάζει ή αναλαμβάνει την υποχρέωση να 
μεταβιβάσει το δικαίωμα που αποτελεί αντικείμενο της 
σύμβασης. 

δ) «Αγοραστής» κάθε φυσικό πρόσωπό στο οποίο μετα¬ 
βιβάζεται το δικαίωμα που αποτελεί αντικείμενο της σύμ¬ 
βασης ή υπέρ του οποίου γεννάται το δικαίωμα που απο¬ 
τελεί αντικείμενο της σύμβασης, εφόσον το πρόσωπο αυ¬ 
τό ενεργεί στα πλαίσια των συναλλαγών του παρόντος 
προεδρικού διατάγματος. 

2. Η σύμβαση συντάσσεται υποχρεωτικά συμβολαιογρα¬ 
φικά, πρέπει να περιέχει τουλάχιστον τα στοιχεία που ανα- 
φέρονται στο Παράρτημα και υποβάλλεται σε μεταγραφή. 
Η σύμβαση, καθώς και το έγγραφο που αναφέρεται στο άρ¬ 
θρο 3 παρ.1 του παρόντος, πρέπει να συντάσσονται στην 
Ελληνική γλώσσα και κατ’ επιλογή του αγοραστή είτε στην 
γλώσσα του Κράτους - Μέλους που κατοικεί, είτε στη 
γλώσσα του Κράτους - Μέλους που είναι υπήκοος, ο πω¬ 
λητής οφείλει να παραδίδει στον αγοραστή πιστή μετά¬ 
φραση της σύμβασης στην Ελληνική γλώσσα. 

3. Το τελευταίο εδάφιο της παρ. 1 του άρθρου 1 του Ν. 
1652/86 αντικαθίσταται ως εξής: 

« Η χρονομεριστική μίσθωση συνομολογείται για χρονι¬ 
κό διάστημα τριών (3) έως εξήντα (60) ετών. 

4. Το.Πρώτο εδάφιο της παρ. 3 του άρθρου 1 του Ν. 
1652/16 αντικαθίσταται ως εξής: 

«Αν ο μισθωτής είναι μόνιμος κάτοικος ή έχει την έδρα 
του σε χώρα εκτός Ευρωπαϊκής ένωσης, το μίσθωμα συμ- 
φωνείται σε συνάλλαγμα που εκχωρείται υποχρεωτικά 
από τον εκμισθωτή στην Τράπεζα της Ελλάδας μέσα σ’ 
ένα μήνα από την είσπραξη του». 

5. Η περίπτωση γ,) της παρ. 2 του άρθρου 4 του Ν. 
1652/86 αντικαθίσταται ως εξής:« γ) ορίζονται πρόσθετοι 
όροι που πρέπει να περιέχονται στη σύμβαση χρονομερι- 
στικής μίσθωσης, υπομίσθωσης ή παραχώρησης χρήσης. 

Άρθρο 3 

Υποχρέωση πωλητή για πληροφόρηση 

1. Ο πωλητής υποχρεούται να παραδίδει σε κάθε πρό¬ 
σωπο που ζητά πληροφορίες για το ακίνητο ή τα ακίνητα 
ένα έγγραφο, το οποίο, εκτός της γενικής περιγραφής του 
οικείου ακινήτου ή των ακινήτων, πρέπει να περιέχει σύ¬ 
ντομες και ακριβείς πληροφορίες τουλάχιστον για τα στοι¬ 
χεία που αναφέρονται στο παράρτημα υπό α) έως ζ), θ) και 
ιβ) καθώς και υποδείξεις για τον τρόπο με τον οποίο είναι 
δυνατόν να ληφθούν συμπληρωμαπκές πληροφορίες. 

2. Όλες αυτές οι πληροφορίες αποτελούν αναπόσπα¬ 
στο μέρος της σύμβασης. Μεταβολές των πληροφοριών 
αυτών μπορούν να επέρχονται μόνο για λόγους ανεξάρ¬ 
τητους από τη βούληση του πωλητή, εκτός ρητής συμ¬ 
φωνίας των συμβαλλομένων μερών. 

3. Οι μεταβολές αυτές πρέπει να ανακοινώνονται στον 
αγοραστή πριν από τη σύναψη της σύμβασης. Η σύμβα¬ 
ση πρέπει να αναφέρει ρητά αυτές τις μεταβολές. 


4. Κάθε διαφήμιση του οικείου ακινήτου περιλαμβάνει 
υποχρεωτικά τη δυνατότητα απόκτησης του εγγράφου 
της παραγράφου 1 και τη διεύθυνση στην οποία είναι δυ¬ 
νατόν να απευθυνθεί ο ενδιαφερόμενος προς το σκοπό 
αυτό. 

Άρθρο 4 

Δικαίωμα υπαναχώρησης και καταγγελία 

1. Με την επιφύλαξη της εφαρμογής των γενικών διατά¬ 
ξεων περί ακυρότητας των συμβάσεων ο αγοραστής δι¬ 
καιούται: 

α) Να υπαναχωρήσει, χωρίς μνεία λόγου, εντός προθε¬ 
σμίας δέκα ημερολογιακών ημερών από την υπογραφή 
της σύμβασης ή δεσμευτικού προσυμφώνου από τα δύο 
συμβαλλόμενα μέρη. Εάν η δέκατη μέρα είναι αργία, η 
προθεσμία παρατείνεται μέχρι την επομένη πρώτη εργά¬ 
σιμη ημέρα. 

β) Να καταγγείλει τη σύμβαση, αν αυτή δεν περιέχει τις 
πληροφορίες που αναφέρονται στα στοιχεία α), β), γ), 
δ 1), δ2), η), θ), ια), ιβ), ιγ) του Παραρτήματος κατά τη στιγ¬ 
μή της υπογραφής της σύμβασης ή δεσμευτικού προ¬ 
συμφώνου από τα δύο συμβαλλόμενα μέρη, εντός, προ¬ 
θεσμίας, τριών (3) μηνών από τη στιγμή αυτή. 

Εάν, εντός της προθεσμίας των τριών μηνών παρασχε¬ 
θούν οι εν λόγω πληροφορίες, ο αγοραστής θα διαθέτει 
από τη στιγμή αυτή την προθεσμία υπαναχώρησης που 
προβλέπεται στην περίπτωση (α). 

γ) Να υπαναχωρήσει εντός δέκα (10) ημερών από την. 
επομένη μέρα της λήξης της τρίμηνης προθεσμίας κα¬ 
ταγγελίας, που προβλέπεται από τη δεύτερη (β) περίπτω¬ 
ση, εφόσον δεν έχει ασκήσει το δικαίωμα καταγγελίας και 
η σύμβαση δεν περιέχει τις πληροφορίες που αναφέρο- 
νται στα στοιχεία α). β). γ), δ1), δ2), η), θ). ια), ιβ), ιγ) του 
Παραρτήματος. 

2. Εάν ο αγοραστής προτίθεται να ασκήσει τα δικαιώ¬ 
ματα που προβλέπονται στη παρ. 1, οφείλει να απευθύνει 
σχετική έγγραφη δήλωση βέβαιης χρονολογίας με συ¬ 
στημένη επιστολή ή άλλο μέσο πριν από τη λήξη της προ¬ 
θεσμίας προς το πρόσωπο που ορίζεται στη σύμβαση για 
το σκοπό αυτό, κατ εφαρμογή του στοιχείου ιβ) του πα¬ 
ραρτήματος. Εάντο τίμημα καλύπτεται από πίστωση σύμ¬ 
φωνα με τις διατάξεις του άρθρου 6 του παρόντος, τότε η 
δήλωση βέβαιης χρονολογίας κοινοποιείται και προς τον 
τρίτο, ο οποίος παρέχει την πίστωση. 

3. Εάν ο αγοραστής ασκήσει το δικαίωμα που προβλέ- 
πεται στην παρ. 1 εδάφιο, (α), θα καταβάλει μόνο τα έξο¬ 
δα που προέκυψαν από τη σύναψη της σύμβασης ή του 
προσυμφώνου και την υπαναχώρηση εξ αυτών και τα 
οποία αντιστοιχούν σε πράξεις που πρέπει οπωσδήποτε 
να έχουν πραγματοποιηθεί πριν από το τέλος της περιό¬ 
δου που αναφέρεται στηνπαρ. 1 εδάφιο, (α). Τα έξοδα αυ¬ 
τά πρέπει να τα αναφέρει ρητά η σύ μβασηι σε καμιά δε πε¬ 
ρίπτωση δεν μπορεί να υπερβαίνουν ποσοστό 3% του 
συμφωνηθέντος τιμήματος. 

4. Εάν ο αγοραστής ασκήσει το δικαίωμα καταγγε- 
λίας,που προβλέπεται στην παρ. 1, εδάφιο (β) του παρό¬ 
ντος δεν υποχρεούται σε καμία καταβολή. 

Άρθρο 5 

Απαγόρευση προκαταβολής 

Πριν από τη λήξη της προθεσμίας άσκησης του δικαιώ¬ 
ματος υπαναχώρησης, όπως προβλέπεται από τα εδάφια 
(α), (β) και (γ) της παρ. 1 του άρθρου 4, δεν επιτρέπεται 
μεταγραφή και απαγορεύεται κάθε πληρωμή προκατα¬ 
βολής από τον αγοραστή, πληντων εξόδωντης παρ. 3 του 
άρθρου 4. 

Άρθρο 6 

Καταγγελία σε περίπτωση κάλυψης του τιμήματος 
από τον πωλητή ή τρίτον 

Στις περιπτώσεις που το τίμημα καλύπτεται από πίστω¬ 
ση εν όλω ή εν μέρει που χορηγείται στον αγοραστή είτε 
από τον πωλητή είτε από τρίτον, δυνάμει συμφωνίας συ- 
ναπτόμενης μεταξύ του τρίτου και του πωλητή, τότε, εφ' 
όσον ο αγοραστής ασκήσει το δικαίωμα καταγγελίας ή το 
δικαίωμα υπαναχώρησης από τη σύμβαση κατά τα ειδικό¬ 
τερα οριζόμενα στο άρθρο 4, καταγγέλλεται αυτοδίκαια 
και η σύμβαση πίστωσης, χωρίς καταβολή αποζημίωσης 
σύμφωνα με τις διατάξεις του Α.Κ. 

Άρθρο 7 
Άκυρες ρήτρες 

Ρήτρες με τις οποίες ο αγοραστής παραιτείται από την 
άσκηση των δικαιωμάτων που αναφέρει το παρόν προε¬ 
δρικό διάταγμα ή ο πωλητής απαλλάσσεται των ευθυνών 
που απορρέουν από το παρόν προεδρικό διάταγμα είναι 
άκυρες. 

Άρθρο 8 

Εφαρμογή διατάξεων του Αστικού Κώδικα 

Οι διατάξεις του Αστικού Κώδικα που αναφέρονται στη 
μίσθωση πράγματος εφαρμόζονται και στη χρονομερι- 
στική μίσθωση, για θέματα που δε ρυθμίζονται από τις 
διατάξεις του Ν.1652/86 ήτου παρόντος Π.Δ., επιφυλασ- 
σομένης της διατάξεως του δευτέρου εδαφίου της παρ. 1 
του άρθρου 2 του Ν. 1652/86. 

Άρθρο 9 

Προσαρτάται και αποτελεί αναπόσπαστο μέρος του πα¬ 
ρόντος Προεδρικού Διατάγματος, το κατωτέρω παράρ¬ 
τημα: 

ΠΑΡΑΡΤΗΜΑ 

ΤΑ ΕΛΑΧΙΣΤΑ ΣΤΟΙΧΕΙΑ ΤΑ ΟΠΟΙΑ ΠΡΕΠΕΙ ΝΑ ΠΕΡΙΕΧΕΙ 
Η ΑΝΑΦΕΡΟΜΕΝΗ ΣΤΟ ΑΡΘΡΟ 3 ΣΥΜΒΑΣΗ 

α). Ταυτότητα και κατοικία των συμβαλλομένων, με 
ακριβή αναφορά της νομικής ιδιότητας που έχει ο πωλη¬ 
τής κατά τη στιγμή της σύναψης της σύ μβασης καθώς και 
της ταυτότητας και της κατοικίας του ιδιοκτήτη. 

β)Ακριβής φύση του δικαιώματος το οποίο αποτελεί 
αντικείμενο της σύμβασης και ρήτρα που να αναφέρει 
τους όρους υπό τους οποίους το δικαίωμα αυτό ασκείται 
στο έδαφος των κρατών μελών όπου ευρίσκεται το ή τα 
ακίνητα, καθώς και αν πληρούνται οι όροι αυτοί, ή εν ενα¬ 
ντία περιπτώσει, ποιοι όροι πρέπει ακόμα να πληρωθούν. 

γ) Όταν το ακίνητο είναι συγκεκριμένο, ακριβής περι¬ 
γραφή του ακινήτου αυτού και της θέσης του. 

δ) Σε περίπτωση που το ακίνητο βρίσκεται υπό κατα¬ 
σκευή: 

1. στάδιο αποπεράτωσης του ακινήτου 

2. αναμενόμενος χρόνος αποπεράτωσης του ακινήτου 

3. εάν πρόκειται για συγκεκριμένο ακίνητο, αριθμός 
αδείας οικοδομής και πλήρες όνομα και διεύθυνση της ή 
των αρμοδίων επί του θέματος αρχών 

4. στάδιο αποπεράτωσης των κοινόχρηστων υπηρεσιών 
που καθιστούν το κτίριο λειτουργικό (συνδέσεις φωταε¬ 
ρίου, ηλεκτρικού ρεύματος, νερού, τηλεφώνου) 

5. εγγυήσεις ορθής αποπεράτωσης του ακινήτου και σε 
περίπτωση μη αποπεράτωσης, εγγυήσεις επιστροφής των 
καταβληθέντων ποσών και ενδεχομένως λεπτομέρειες 
εφαρμογής των εγγυήσεων αυτών. 

ε) Κοινόχρηστες υπηρεσίες (φωτισμός, ύδρευση, κα¬ 


θαρισμός. αποκομιδή απορριμμάτων) στις οποίες έχει ή 
θα έχει, ενδεχομένως πρόσβαση και οι όροι της πρόσβα¬ 
σης αυτής. 

στ) Κοινόχρηστες εγκαταστάσεις, όπως κολυμβητήριο, 
σάουνα κλπ. στις οποίες ο αγοραστής έχει ή θα έχει, εν¬ 
δεχομένως πρόσβαση και οι όροι της πρόσβασης αυτής. 

ζ) Γ ενικοί κανόνες οργάνωσης του καθαρισμού και της 
συντήρησης του ακινήτου καθώς και της διοίκησης και 
διαχείρισής του. 

η) Ακριβής δήλωση του χρονικού διαστήματος κατά το 
οποίο μπορεί να ασκηθεί το δικαίωμα που αποτελεί αντι¬ 
κείμενο της σύμβασης και, ενδεχομένως, διάρκεια του 
εφαρμοζομένου καθεστώτος. Ημερομηνία από την οποία 
ο αγοραστής μπορεί να ασκήσει το δικαίωμα που αποτε¬ 
λεί αντικείμενο της σύμβασης. 

θ)Τίμημα το οποίο οφείλει να καταβάλει ο αγοραστής 
προκειμένου να ασκήσει το δικαίωμα που αποτελεί αντι¬ 
κείμενο της σύμβασης, εκτίμηση του ποσού που πρέπει 
να καταβάλει ο αγοραστής για τη χρήση των κοινοχρή¬ 
στων εγκαταστάσεων, βάση υπολογισμού του ποσού των 
επιβαρύνσεων που συνδέονται με τη χρήση του ακινήτου 
από τον αγοραστή, των υποχρεώσεων νομίμων επιβαρύν¬ 
σεων (φόροι, τέλη), καθώς και των πρόσθετων δαπανών 
διοικητικής φύσεως (διαχείριση, καθαρισμός, συντήρη¬ 
ση). 

ι) Ρήτρα ότι η απόκτηση δεν συνεπάγεται άλλη δαπάνη, 
επιβάρυνση ή υποχρέωση, επιπλέον όσων ορίζει η σύμ¬ 
βαση. 

ια) Δυνατότητα ή όχι συμμετοχής σε σύστημα ανταλλα¬ 
γής ή και μεταπώλησης του δικαιώματος που αποτελεί 
αντικείμενο της σύμβασης, καθώς και ενδεχόμενο κόστος 
σε περίιττωση που το σύστημα ανταλλαγής ή και μεταπώ¬ 
λησης διοργανώνεται από τον πωλητή ή από τρίτο που 
αυτός ορίζεται στη σύμβαση. 

ιβ) Πληροφορίες σχετικά με το δικαίωμα καταγγελίας 
της σύμβασης και το δικαίωμα υπαναχώρησης από τη 
σύμβαση καθώς και μνεία του προσώπου στο οποίο πρέ¬ 
πει να κοινοποιηθεί η ενδεχόμενη καταγγελία ή υπαναχώ¬ 
ρηση και προσδιορισμός του τρόπου με τον οποίο μπορεί 
να γίνει η κοινοποίηση. Ακριβής ένδειξη της φύσεως και 
του ύψους των εξόδων που οφείλει να καταβάλει ο αγο¬ 
ραστής σύμφωνα με το άρθρο 5 παρ. 3 του παρόντος 
Π.Δ., εάν ασκήσει το δικαίωμα υπαναχώρησής του. Ενδε¬ 
χομένως, πληροφορίες περί του τρόπου καταγγελίας της 
σύμβασης πίστωσης που συνδέεται με τη σύμβαση σε πε¬ 
ρίπτωση καταγγελίας της τελευταίας ή υπαναχώρησης 
από αυτήν. 

ιγ) Ημερομηνία και τόπος υπογραφής της σύμβασης 
από καθένα από τα συμβαλλόμενα μέρη. 

Αρθρο 10 

Κυρώσεις 

Η παράβαση των διατάξεων του παρόντος Προεδρικού 
Διατάγματος επισύρει τα πρόσημα που προβλέπονται στο 
άρθρο Μπαρ, 3 του Ν 2251/94. Εάν συγχρόνως συντρέχει 
και παράβαση του Ν. 1652/86, των κατ εξουσιοδότηση του 
εκδιδομένων πράξεων και γενικά της τουρισπκής νομοθε¬ 
σίας εφαρμόζονται παράλληλα και οι οικείες διατάξεις. 

Άρθρο 11 

Εφαρμοστέο δίκαιο 

Κάθε διαφορά που ανακύτττει κατά την εφαρμογή του 
παρόντος Π.Δ. και αφορά σε ακίνητα που βρίσκονται στο 
έδαφος της Ελλάδος, υπάγεται στη δικαιοδοσία των δι- 

καστηρίων της τοποθεσίας του ακινήτου και εφαρμόζεται 
το ελληνικό ουσιαστικό δίκαιο. 

Άρθρο 12 

Καταργούμενες διατάξέις 

Από την έναρξη ισχύος του παρόντος καταργείται το 
άρθρο 5 του Ν. 1652/86. 

Άρθρο 13 

Μεταβατική διάταξη 

Συμβάσεις ή προσύμφωνα χρονομεριστικής μίσθωσης, 
περιλαμβανομένων αιτήσεων και προτάσεων αγοράς με¬ 
ριδίων, όσον αφορά στα δικαιώματα υπαναχώρησης και 
καταγγελίας της σύμβασης των εδαφίων α), β), και γ) της 
παρ. 1 του άρθρου 4 καταλαμβάνονται από το παρόν Προ¬ 
εδρικό Διάταγμα, εφόσον έχουν συναφθεί τέσσερις (4) 
ημερολογιακούς μήνες πριν από τη δημοσίευσή του. 

Άρθρο 14 

Έναρξη ισχύος 

Η ισχύς του παρόντος Προεδρικού Διατάγματος αρχί¬ 
ζει από την δημοσίευσή του στην Εφημερίδα της Κυβερ- 
νήσεως, με την επιφύλαξη των οριζομένων στο άρθρο 13. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 13Αυγούστου 1999 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΟΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ ΕΥΑΓ. ΒΕΝΙΖΕΛΟΣ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 

-♦- 

( 2 ) 

Μετονομασία Κοινοτικού Γυμναστηρίου Φιλοθέης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 1 και 2 του Ν. 423/76 «περί Γυμναστη¬ 
ρίων και ρυθμίσεως θεμάτων αφορόντων εις τον Εξωσχο¬ 
λικά Αθλητισμό» (ΦΕΚ 223/76 τ.Α'). 

β) Του άρθρου 9 παρ. 1 του Ν. 665/77 «περίτροποποιή- 
σεως και συμπληρώσεως της περί Εξωσχολικού Αθλητι¬ 
σμού και Γυμναστηρίων Νομοθεσίας και λοιπών συναφών 
διατάξεων (ΦΕΚ 225/77 τ.Α'). 

γ) Του άρθρου 24 παρ. 3β του Ν. 1558/85 «Κυβέρνηση 
και Κυβερνητικά Όργανα» 9ΦΕΚ137/85 τ.Α'). 

2. Την αριθμ. 47968/9.10.96 Κοινή Απόφαση των 
Πρωθυπουργού και Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού» (ΦΕΚ 
937/96 τ. Β'). 

3. Το αριθμ. 187/90 Π.Δ. «Αναγνώριση σε δήμους των 
Κοινοτήτων Βριλησίων, Μελισίων, Φιλοθέης, Αυλώνος, 
Γέρακα, Ν. Μάκρης και Παλλήνης» (ΦΕΚ75/90 τ. Α'). 

4. Το γεγονός ότι δεν προκα/^ίται δαπάνη σε βάρος του 
Προϋπολογισμού του Νομικού Προσώπου. 

5. Την αριθμ. 137/1999 γνωμοδότηση του Συμβουλίου 


της επικρατείας, μετά από πρόταση του Υφυπουργού Πο¬ 
λιτισμού, αποφασίζουμε: 

Άρθρο μόνο 

1. Το Νομικό Πρόσωπο δημοσίου δικαίου το οποίο ιδρύ¬ 
θηκε με το Π.Δ. 13/29.12.79 (ΦΕΚ 7/12.1.80 τ. Α') με την 
ονομασία «Κοινοτικό Γυμναστήριο Φιλοθέης» και μετονο¬ 
μάστηκε σε «Κοινοτικό Γυμναστήριο Φιλοθέης Ο ΣΤΕ¬ 
ΛΙΟΣ ΚΥΡΙΑΚΙΔΗΣ» με το Π.Δ. 189/88 (ΦΕΚ 82/5.5.88 τ. Α') 
μετονομάζεται σε «Δημοτικό Γυναστήριο Φιλοθέης Ο 
ΣΤΕΛΙΟΣ ΚΥΡΙΑΚΙΔΗΣ». 

Στον Υφυπουργό Πολιτισμού αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 13Αυγούστου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΑΘ. ΦΟΥΡΑΣ 

-♦- 

( 3 ) 

Σύσταση τριών (3) θέσεων με σύμβαση εργασίας ιδιωτι¬ 
κού δικαίου στο γραφείο του Διευθύνοντος Συμβού¬ 
λου της «ΟίΥΜΡΙΟ ΟΑΤΕΒΙΝΟ δ.Α.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 22 του Ν. 2190/1994 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (Α' 28), όπως τροποποιήθη¬ 
κε με την παρ. 3 του άρθρου 27 του Νόμου 2668/1998 
«Οργάνωση του τομέα παροχής ταχυδρομικών υπηρε¬ 
σιών και άλλες διατάξεις» (Α' 282). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154) και τροποποιή¬ 
θηκε με το άρθρο 1 του Ν. 2469/1997 (Α' 38). 

2. Το γεγονός ότι από την εφαρμογή του παρόντος προ- 
καλείται ετήσια δαπάνη ποσού 30.000.000 (τριάντα εκα¬ 
τομμυρίων) δραχμών που βαρύνει τον προϋπολογισμό 
της εταιρείας. 

3. Την υπ’ αριθμ. 87/99 γνωμοδότηση του Συμβουλίου 
Επικρατείας με πρόταση του Υπουργού Μεταφορών και 
Επικοινωνιών, αποφασίζουμε: 

Άρθρο μόνο 

Συνιστώνταιτρείς (3) θέσεις με σύμβαση εργασίας ιδιω¬ 
τικού δικαίου στο γραφείο του Διευθύνοντος Συμβούλου 
της «ΟίΥΜΡΙΟ ΟΑΤΕΠΙΝΘ δ.Α.». 

Στον Υπουργό Μεταφορών και Επικοινωνιών αναθέτου¬ 
με την δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 13Αυγούστου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ X. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




